text: Tipparin í dag er ein B36ari um ein háls. Hann er ein íðin fjeppari, ið fylgir hvíta felagnum kring alt landið. Hann var eisini ein, ið var við at stovna White Tigers, fjepparafelagið hjá B36. Pætur Eyðunsson Jensen hevur ikki havt eina glæsiliga fótbóltstíð. Hann hevur fyri tað mesta spælt fyri triðbesta liðnum hjá B36 og hann hevur eisini havt okkurt legg í Fram. Størsta løtan hjá Pæturi á vøllinum mann vera, tá hann í 1998 skoraði einasta málið heima á Sandi í einum 0-1 sigri til teir triðbestu hjá B36. Tað er eitt mál meira, enn hvat undirritaði hevur skorað.
text: #000002
text: Syðsta felagið í landinum er somuleiðis klárt veikasta lið í Effo-deildini. Og tá stuðulsspælarar fáa sær leikbann hvønn dyst, ja, so er torført at fáa neyðug stig. Síggi fyri mær, at vágbingar og sumbingar fara so beint niður aftur við metlágum stigatali í bestu deildini. AB vinnur tó bert við tí eina málinum í jøvnum dysti. FCS – AB 1-2
text: #000004
text: Veðurforsøgnin sigur, at vindur verður á Eiðinum leygardagin. AB hevur spælt 2-3 dystir í vána líkindum og hagtølini siga, at AB spælir javnar dystir tá. Hóast okkurt leikbann í einari sera truplari byrjan, hevur FCS ein greiðan fyrimun á Eiðinum, og teir fara at vísa, at NSÍ-dysturin ikki er eitt eindømi. Í ringum veðurlíkindum eru tað tilvildin, ið ræður, eg vænti, at FCS fær sín fyrsta sigur við einum deyðbólti í undanvindinum. FCS-AB 1-0
text: #000005
text: Bæði liðini tykjast at hava tað trupult. Fuglfirðingar gjørdu tó sína skyldu í steypakappingini og fingu somuleiðis Clayton í gongd. KÍ, hinvegin, hevur nú ikki vunnið í fýra dystum, íroknað tapið við Margáir 2. páskadag. Mikkjal Thomassen ætlar sær ein sigur nú, men tað verður ikki í Fuglafirði. ÍF-KÍ 2-2
text: #000006
text: Hvørki av liðunum fer at kanna sær bitan, áðrenn hann er svølgdur. Hvørki liðið hevur ráð at tapa, og hetta fer at merkja dystin. Um onki mál kemur í fyrru helvt av fyrra hálvleiki, so vænti eg ikki, at nakað mál kemur yvirhøvur. KÍ er eitt felag, sum ynskir at spæla undirhaldandi, men tað hevur ikki ligið til høgra beinið hjá teimum í ár. ÍF hevur ikki spælt til sítt besta, og eg vænti, at útgangsstøðið móti KÍ er kompromisleyst verjuspæl. Tað kemur onki mál í dystinum. Fyri áskoðaran verður tað eins friðsælt sum at hyggja út gjøgnum gluggan eftir einum staraflokki, ið etur breyðmolar 1.páskadag, meðan KVF spælir eitt morgunlestrarmaraton í bakgrundini. ÍF-KÍ 0-0
text: #000007
text: Klæmint Olsen er eins og í fjør í góðum málhýri. Tíverri fyri hann og NSÍ, so er tó bert talan um botnliðini, hann megnar skora ímóti. HB hevur als ikki verið yvirbevísandi, men teir gera tað neyðuga, sum skal til, og Fróði Benjaminsen skorar einasta og avgerandi málið. NSÍ – HB 0-1
text: #000008
text: HB fer at vinna ein HB-sigur, ein HB-sigur sum eg væntaði at teir fóru at vinna móti TB. NSÍ fer at hava bóltin meira, men HB fer at fáa einastu málini í dystinum, og dysturin fer í sínari heild at koyra á fyritreytirnar hjá havnarliðnum. NSÍ er gott, men HB verður eitt vet betri. NSÍ-HB 0-2
text: #000009
text: EB/Streymur er sterkt í Sundalagnum, og FM-biðlanir úr Eysturkommunu fara als ikki at fáa tað lætt. Eg vænti, at dysturin verður javnur at byrja við, men sum hann líður móti endanum, fara profilanir úr Víkingi at hava avgerandi munin, og teir hava teir bestu landsliðsleikararnar í landinum, og so eru víkingar ikki so at syfta, Lava og Olsen fáa hvør sítt mál. EB/Streymur-Víkingur 0-2
text: #000011
text: Liðini hittust eisini í Løgmanssteypinum, har B36 vann tepurt 2-1. Steypadystir eru mangan øðrvísi enn landskappingardystir, men TB vísti, at teir saktans kunnu bíta frá sær. Meti tó heimaliðið og føroyameistararnar úr B36 eru ov sterkar til tvørámenn í Gundadali. Lukasz Cieslewicz tvey mál aftur og Ibrahima Camara hitt í munandi tryggari sigri hesuferð. B36 – TB 3-0.
text: #000012
text: Lukasz Cieslewicz (tað er ikki bara bara at stava hatta) hevur alstóran týdning fyri B36, tað er hann, sum ger, at B36 er eitt meistaralið, og tí má TB leggja nógv fyri at steðga honum og eisini demma fyri renningunum hjá Ibrahima Camara. Um Martin Tausen fær rætta fótin úr songini sunnumorginin, kann hann saktans byrgja fyri ágangandi flytingunum hjá Lukasz. Eg giti, at Hagbert hevur lumpað Klakstein undan dystinum. TB spældi ikki við sterkasta liðinum í steypadystinum, og hetta fer at merkja tað taktiska uppleggið hjá vertunum, har Arthur og Adu verða í miðdeplinum. Hetta fer at vísa seg at verða achillies-hælurin hjá teimum hvítu. Eg vænti javnleik. B36-TB 1-1
text: #000013